Ftit wara li rebħet, Gaia tat esklussivament l-ewwel kummenti tagħha lir-Radju RTK. Gaia saħqet li tinsab ferħana ħafna u irringrazjat lil dawk kollha li kienu ta' sapport għaliha. 23.22 : Stqarrija uffiċjali tikkonferma li s-sena d-dieħla Malta ħerqana li tospita l-edizzjoni li jmiss tal-Festival Ewroviżiv tat-tfal u ż-żgħażagħ. Ikomplu d-diskussjonijiet bejn il-PBS u l-EBU dwar dan. 23.00: Gaia tagħti l-ewwel intervista esklussiva tagħha f'Kiev. Meta mistoqsija min ċemplilha l-ewwel telefonata wara li rebħet, qalet li kien il-Prim Ministru Joseph Muscat biex jawguralha f'isem il-poplu Malti. Mistoqsija x'se tagħmel issa eżatt wara li rebħet, Gaia wieġbet li se tkompli tiċċelebra u wara tmur torqod għax tħossha għajjiena ħafna ... imma aċċertat lill-ġurnalisti li tħossha kuntenta se ttir. Hekk kif il-ġurnalisti talbuha kumment għall-kontestanti l-oħra Gaia qaltilhom li ċerta li kulħadd għamel l-aqwa li seta' u awgurat lil sħabha kollha l-kontestanti tal-pajjiżi l-oħra li waslu s'hawn. Meta mistoqsija jekk terġax tipprova xortiha f'dan il-festival Gaia qalet li ma teskludi xejn. B'ċertezza wieġbet li tixtieq – fi żmien seba' snin tieħu sehem fil-Festival Ewroviżiv tal-kbar. 21.38 : Waqt il-konferenza l-ġurnalisti jistaqsu lil Gaia jekk hemmx il-ħsieb li Malta torganizza l-edizzjoni tal-Junior Eurovision li jmiss. Gaia wieġbet li tixtieq. Id-delegazzjoni Maltija sostniet li tikkunsidra bis-serjeta l-possibilita li t-12-il edizzjoni ssir hawn Malta. 21.30 : Tibda konferenza tal-aħbarijiet mar-rebbieħa Maltija 20.54: Il-kantanta Maltija ta' ħdax -il sena Gaia Cauchi rebħet il-ħdax -il edizzjoni tal-Junior Eurovision Song Contest li sar illejla. Din hija l-ewwel rebħa miksuba minn Maltija f'dan l-aktar talent show popolari għat-tfal u l-adolexxenti segwit madwar l-Ewropa. Il-kanzunetta The Start miktuba minn Gaia stess bl-għajnuna ta' Elton Zarb, Matt Muxu u l-għalliema tal-kant tagħha Gillian Attard kisbet 130 punt. Fit-tieni post klassifikat l-Ukraina waqt li fit-tielet post ġie l-Belarus. Sa minn kmieni din il-ġimgħa l-vuċi u l-personalita ta' Gaia ġibdet l-attenzjoni tal-osservaturi tal-festival u lil dawk li jbassru r-riżultati. L-istess ġara llejla waqt il-festival li matulu saħħret lill-eluf miġbura fis-sala tal-Belt Ukrena Kiev u lil eluf oħra li segwew ix-xandira permezz tat-TV u l-Internet. 20.53: It-12-il punt ta' Malta jmorru ghand l-Ukraina. 20.51 : Malta tikseb 12-il punt mill-Olanda. 20.50: Malta tinsab fuq nett b'102 punti. Imiss issa l-punti tal-Gorgia. Malta tikseb 6 punti. 20.49 : Malta tikseb 12 -il punt mill-Moldova. 20.48 . Malta tikseb 10 punti mill-Belarus. Tibqa' fl-1 post. 20.44. Malta tikseb 12-il punt mill-Ukraina. Malta titla' fl-1 post. 20.44 : Malta tikseb 12-il punt mill-Macedonia. Malta titla' fit-2 post. 20.42 : Malta tieħu 7 punti minn San Marino. Malta s'issa dejjem fit-3 post. 20.41 : Malta tieħu 10 punti mill-Armenia. 20.40 : Malta tieħu 7 punti mill-Azerbajgan 20.39 : Malta tieħu tmien punt mill-Iżvezja. 20.36: Malta tieħu tnax -il punt mill-ġurija tat-tfal. 20.30: Il-kantanta Zlata li llejla kienet ukoll waħda mill-preżentaturi, tkanta l-kanzunetta Gravity li rrappreżentat biha lil Ukraina aktar kmieni din is-sena. 20.17 : Jagħlaq it-televoting. Issa żewġ mistiedna speċjali. Ir-rebbieħa tas-sena l-oħra Anastasia. Warajha l-kantanta Ruslana – ir-rebbieħa tal-Festival Ewroviżiv tas-sena 2004. 20.11: It-tfal parteċipanti qed ikantaw kanzunetta kollha flimkien li l-organizzaturi tal-festival kitbu biex joħolqu ambjent ta' ħbiberija bejn il-parteċipanti. 20.10: Waqt filmat partikolari tidher Gaia li għaxar snin oħra tixtieq issir veterinarju biex tgħin lill-annimali ta' madwarna. 20:05 : Ir-rebbieħa tal-Festival Ewroviżiv tal-Kbar Emille de Forest tkanta l-kanzunetta Only Teardrops li biha tat id-dritt lid-Danimarka torganizza l-Festival Ewroviżiv li jmiss f'Mejju 2014. 20.00: Jiftaħ it-televoting 19.55 Il-kantanta Gaia tinterpreta The Start. Il-vuċi soda u l-enerġija li biha Gaia kantat din il-kanzunetta jintlaqa' għal darb' oħra b'entużjażmu qawwi mit-tfal u l-adolexxenti miġbura fis-sala. Il-vuċi ta' Gaia toħloq spettaklu minnu nnifsu u donnu juri li m'hemmx bżonn ta' żfin u moviment fuq il-palk. 19.26 Fil-bidu tal-Festival tkantaw siltiet qosra minn kull kanzunetta u kif tfaċċat Gaia fuq il-palk is-sala laqgħatha b'ċapċipa qawwija. Aktar kmieni: Fil-Belt kapitali Ukrena Kiev għadha kif bdiet il-11-il edizzjoni tal-Junior Eurovision Song Contest. Il-kantanta Maltija Gaia Cauchi bil-kanzunetta The Start se tkanta fil-11-il post. Newsbook.com.mt se jżommkom aġġornati matul il-Festival u dwar ir-riżultati. Ritratt: JESC TV u JESC Facebook Page Kummenti: Korteżija PBS .td_uid_3_5ee4ea530b10a_rand.td-a-rec-img{text-align:left}.td_uid_3_5ee4ea530b10a_rand.td-a-rec-img img{margin:0 auto 0 0}